วันนี้มาธุระย่านท่าพระจันทร์ ตอนเช้าๆ บางร้านยังไม่เปิดเลย เดินมาตรงหัวมุมถนน เยื้องๆกับหน้าร้านอร่อย หน้ามธ.ธรรมศาสตร์ ฝั่งท่าน้ำเลย หาง่ายๆ แม้จะเป็นร้านริมทาง แต่มีที่นั่งเยอะพอประมาณเลยทีเดียว 

หน้าร้านเขียนเหมือนขายข้าวมันไก่ด้วย ซึ่งเป็นความตั้งใจแรกที่จะมาทาน แต่พอนั่งแล้วแม่ค้าบอกว่ามีแต่ขาหมูเลยลองข้าวขาหมูก็ได้ 

เมนูที่สั่งวันนี้ เป็นข้าวขาหมูธรรมดา 1 จาน เนื้อหนัง ราคา 35 บาท หมูนุ่มกลางๆ ไม่ขนาดโดดเด่น รสชาติน้ำพะโล้ไม่เข้มข้นมากนัก รสชาติโดยรวมกลางๆค่ะ บนโต๊ะมีพริก กระเทียม พริกน้ำส้มเติมได้ตามอัธยาศัยจ้าา 1จานก็อิ่มกำลังดีนะ แต่ร้านนี้รู้สึกจะไม่มีเครื่องใน มีแต่ไข่พะโล้ใส่ทานกับข้าวได้ค่ะ

โดยภาพรวมแล้วใช้ได้ค่ะ ทานแก้หิว เป็นทางเลือกใหม่ที่ใครไม่อยากทานแต่อาหารตามสั่งที่มีให้เลือกเยอะมากแถวนี้ ก็เลือกทานร้านนี้ได้ค่ะ ข้าวขาหมูไม่อ้วนจริงจริ๊งงง~~